A BIZOTTSÁG 893/2005/EK RENDELETE
(2005. június 14.)
az 1520/2000/EK rendeletnek az annak 14. cikkében meghatározott egyes összegek tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre (1), és különösen annak 8. cikke (3) bekezdésének első albekezdésére,
mivel:
(1)
Az új tagállamok 2004. május 1-jei csatlakozása óta szerzett tapasztalatok azt mutatják, hogy megnőtt az export-visszatérítési kifizetések azon hányada, amelyet a Szerződés I. mellékletében nem szereplő áruk formájában exportált egyes mezőgazdasági termékekre vonatkozó export-visszatérítési rendszer alkalmazásának közös részletes szabályairól, valamint az e visszatérítések összegének megállapítására szolgáló szempontokról szóló, 2000. július 13-i 1520/2000/EK bizottsági rendelet (2) 14. cikke (1) bekezdésének első albekezdésében említett tartalék fedez.
(2)
Az 1520/2000/EK rendelet 14. cikkének (1) bekezdésében említett minden egyes költségvetési évre vonatkozó tartalékot meg kell növelni a szükséges források biztosításának érdekében. Fel kell emelni továbbá a rendelet 14. cikke (3) bekezdésében meghatározott azon értékhatárt, amelynél a Bizottság felfüggesztheti a tartalék alkalmazását.
(3)
Az e rendeletben foglalt intézkedések összhangban vannak a Szerződés I. mellékletében nem szereplő feldolgozott mezőgazdásági termékek kereskedelmére vonatkozó horizontális kérdésekkel foglalkozó irányítóbizottság véleményével,
ELFOGADTA EZT A RENDELETET:
1. cikk
Az 1520/2000/EK rendelet 14. cikke a következőképpen módosul:
a)
Az (1) bekezdés első albekezdésében a „35 millió eurós” szövegrész helyébe a „40 millió eurós” szövegrész lép.
b)
Az (3) bekezdés második albekezdésében „25 millió eurót” szövegrész helyébe „30 millió eurót” szövegrész lép.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó minden tagállamban.
Kelt Brüsszelben, 2005. június 14-én.